wannaphong/clean_thaiwikipedia huggingface dataset:
# รายชื่อสถาบันอุดมศึกษาในกรุงเทพมหานคร
รายชื่อสถาบันอุดมศึกษาในกรุงเทพมหานคร แบ่งตามประเภทสถานศึกษา

 สถาบันอุดมศึกษาของรัฐ 
 สถาบันอุดมศึกษา 
 มหาวิทยาลัยรามคำแหง
 มหาวิทยาลัยสุโขทัยธรรมาธิราช
 สถาบันบัณฑิตพัฒนบริหารศาสตร์
 สถาบันเทคโนโลยีปทุมวัน

 มหาวิทยาลัยราชภัฏ 
 มหาวิทยาลัยราชภัฏจันทรเกษม
 มหาวิทยาลัยราชภัฏธนบุรี
 มหาวิทยาลัยราชภัฏบ้านสมเด็จเจ้าพระยา
 มหาวิทยาลัยราชภัฏพระนคร
 มหาวิทยาลัยราชภัฏสวนสุนันทา

 มหาวิทยาลัยเทคโนโลยีราชมงคล 
 มหาวิทยาลัยเทคโนโลยีราชมงคลกรุงเทพ
 มหาวิทยาลัยเทคโนโลยีราชมงคลตะวันออก
 มหาวิทยาลัยเทคโนโลยีราชมงคลพระนคร
 มหาวิทยาลัยเทคโนโลยีราชมงคลรัตนโกสินทร์

 สถาบันการอาชีวศึกษา 
 สถาบันการอาชีวศึกษากรุงเทพมหานคร

 สถาบันการศึกษาของทหารและตำรวจ 
 วิทยาลัยพยาบาลกองทัพบก
 วิทยาลัยพยาบาลกองทัพเรือ
 วิทยาลัยพยาบาลตำรวจ
 วิทยาลัยพยาบาลทหารอากาศ
 วิทยาลัยแพทยศาสตร์พระมงกุฎเกล้า

 สถาบันการศึกษานอกสังกัดกระทรวงกระทรวงการอุดมศึกษา วิทยาศาสตร์ วิจัยและนวัตกรรม 
 สถาบันการบินพลเรือน
 มหาวิทยาลัยการกีฬาแห่งชาติ (ประจำภาคกลาง)
 สถาบันบัณฑิตพัฒนศิลป์

 สถาบันอุดมศึกษาในกำกับของรัฐ 
 มหาวิทยาลัย 
 จุฬาลงกรณ์มหาวิทยาลัย
 มหาวิทยาลัยเกษตรศาสตร์ บางเขน
 มหาวิทยาลัยเทคโนโลยีพระจอมเกล้าธนบุรี บางมด
 มหาวิทยาลัยเทคโนโลยีพระจอมเกล้าธนบุรี บางขุนเทียน
 มหาวิทยาลัยเทคโนโลยีพระจอมเกล้าธนบุรี อาคาร KX (Knowledge Exchange for Innovation) ถ.กรุงธนบุรี
 มหาวิทยาลัยเทคโนโลยีพระจอมเกล้าพระนครเหนือ
 มหาวิทยาลัยธรรมศาสตร์ ท่าพระจันทร์
 มหาวิทยาลัยนวมินทราธิราช
 มหาวิทยาลัยมหิดล พญาไทและบางกอกน้อย
 มหาวิทยาลัยศรีนครินทรวิโรฒ ประสานมิตร
 มหาวิทยาลัยศิลปากร วังท่าพระ (รวมถึงพื้นที่สำนักงานอธิการบดี ตลิ่งชัน)
 มหาวิทยาลัยศิลปากร บางรัก
 มหาวิทยาลัยสวนดุสิต

 สถาบัน 
 สถาบันการพยาบาลศรีสวรินทิรา สภากาชาดไทย
 สถาบันดนตรีกัลยาณิวัฒนา
 สถาบันเทคโนโลยีพระจอมเกล้าเจ้าคุณทหารลาดกระบัง
 สถาบันบัณฑิตศึกษาจุฬาภรณ์

 วิทยาลัย 
 วิทยาลัยวิทยาศาสตร์การแพทย์เจ้าฟ้าจุฬาภรณ์

 สถาบันอุดมศึกษาเอกชน 
 มหาวิทยาลัย 
 มหาวิทยาลัยศรีปทุม
 มหาวิทยาลัยกรุงเทพ
 มหาวิทยาลัยกรุงเทพธนบุรี
 มหาวิทยาลัยกรุงเทพสุวรรณภูมิ
 มหาวิทยาลัยเกริก
 มหาวิทยาลัยเกษมบัณฑิต
 มหาวิทยาลัยเซนต์จอห์น
 มหาวิทยาลัยเทคโนโลยีมหานคร
 มหาวิทยาลัยธนบุรี
 มหาวิทยาลัยธุรกิจบัณฑิตย์
 มหาวิทยาลัยนอร์ทกรุงเทพ
 มหาวิทยาลัยรัตนบัณฑิต
 มหาวิทยาลัยสยาม
 มหาวิทยาลัยหอการค้าไทย
 มหาวิทยาลัยอัสสัมชัญ
 มหาวิทยาลัยเอเชียอาคเนย์
มหาวิทยาลัยนานาชาติแสตมฟอร์ด
 มหาวิทยาลัยมีนบุรีโปลีเทคนิค
 มหาวิทยาลัยเทคโนโลยีบางกะปิ
 มหาวิทยาลัยเทคโนโลยีช่างอุตสาหกรรมกรุงเทพ

 สถาบัน 
 สถาบันเทคโนโลยีไทย-ญี่ปุ่น
 สถาบันรัชต์ภาคย์
 สถาบันอาศรมศิลป์

 วิทยาลัย 
 วิทยาลัยเซนต์หลุยส์
 วิทยาลัยเซาธ์อีสบางกอก
 วิทยาลัยดุสิตธานี
 วิทยาลัยทองสุข
 วิทยาลัยเทคโนโลยีจิตรลดา
 วิทยาลัยเทคโนโลยีสยาม
 วิทยาลัยเทคโนโลยีมิตรพลบริหารธุรกิจ
 วิทยาลัยเทคโนโลยีบุษยรัตน์บริหารธุรกิจ
# นินเท็นโด 3ดีเอส
นินเท็นโด 3ดีเอส (ทับศัพท์: นินเท็นโด ทรีดีเอส) เป็นเครื่องเล่นเกมพกพาที่ผลิตโดยนินเท็นโด ตัวเครื่องมีความสามารถที่จะแสดงระบบภาพสามมิติโดยปราศจากแว่นสามมิติหรืออุปกรณ์เสริมเพิ่มเติม นินเท็นโดได้ประกาศเครื่องเล่นเกมนินเท็นโด 3ดีเอส ครั้งแรกในเดือน มีนาคม ปี ค.ศ. 2010 และได้เปิดตัวอย่างเป็นทางการในวันที่ 15 มิถุนายน ที่งานอี3 2010 และเป็นเครื่องเล่นเกมที่สืบทอดความสำเร็จมาจากนินเท็นโด DS ซึ่งมีคุณสมบัติความเข้ากันได้ย้อนหลังกับวิดีโอเกมเก่าของนินเท็นโด DS คู่แข่งหลักคือเพลย์สเตชันวิต้าจากโซนี่

นินเท็นโด 3ดีเอสยุติการวางจำหน่ายและเลิกผลิตเครื่องเล่นตระกูลนินเท็นโด 3ดีเอส ตามลำดับ นินเท็นโด 3ดีเอส XL, นินเท็นโด 2DS, Newนินเท็นโด 3ดีเอส, Newนินเท็นโด 3ดีเอส XL, และNewนินเท็นโด 2DS XL ทั่วโลกในวันที่ 16 กันยายน 2020 โดยยอดจำหน่ายทั่วโลกอยู่ที่ 75.87  ล้านเครื่อง และเกมสุดท้ายของ นินเท็นโด 3ดีเอส คือเกมKirby’s Extra Epic Yarn

ประวัติ

ฮาร์ดแวร์

ซอฟต์แวร์

เกมส์

การตอบรับ

แหล่งข้อมูลอื่น
 เว็บไซต์อย่างเป็นทางการของนินเท็นโด 3ดีเอส 
 เว็บไซต์อย่างเป็นทางการของนินเท็นโด 3ดีเอส
# โรงไฟฟ้านิวเคลียร์เชียร์โนบีล
โรงไฟฟ้านิวเคลียร์เชียร์โนบีลประวัติศาสตร์ยุโรป หน้า 145  สำนักงานราชบัณฑิตยสภา (,) เป็นสถานีไฟฟ้านิวเคลียร์ปลดประจำการแล้วใกล้กับนครปรือปิยัจ ประเทศยูเครน ห่างจากนครเชียร์โนบีลไปทางตะวันตกเฉียงเหนือ 18 กิโลเมตร ห่างจากชายแดนยูเครน-เบลารุส 16 กิโลเมตร และห่างจากกรุงเคียฟไปทางเหนือราว 110 กิโลเมตร เครื่องปฏิกรณ์ที่ 4 เป็นจุดเกิดภัยพิบัติเชียร์โนบีลเมื่อ พ.ศ. 2529  

สถานีไฟฟ้าวี.ไอ. เลนิน  ตามที่รู้จักกันในสมัยโซเวียต ประกอบด้วยเครื่องปฏิกรณ์ประเภทอาร์บีเอ็มเค-1000 สี่เครื่อง แต่ละเครื่องผลิตกระแสไฟฟ้าได้ 1,000 เมกะวัตต์ (พลังงานความร้อน 3.2 จิกะวัตต์) และเครื่องปฏิกรณ์ทั้งสี่เครื่องรวมกันผลิตกระแสไฟฟ้า 10% ของยูเครนในช่วงที่เกิดอุบัติเหตุขึ้นlibrary.thinkquest.org  – All four of the reactors at the Chernobyl nuclear power station were of the RBMK-type ก่อสร้างขึ้นครั้งแรกใน พ.ศ. 2513 เป็นสถานีไฟฟ้านิวเคลียร์ประเภทอาร์เอ็มบีเคแห่งที่สามในสหภาพโซเวียต (หลังเลนินกราดและเคิสก์) และเป็นโรงไฟฟ้านิวเคลียร์แห่งแรกบนแผ่นดินยูเครน
thumb|โรงไฟฟ้าเชียร์โนบิล มองจากอาคารหลังหนึ่งในเมืองปรือปิยัจ
วันที่ 26 เมษายน พ.ศ. 2529 เกิดภัยพิบัติขึ้นที่เครื่องปฏิกรณ์ที่ 4 ซึ่งถูกขนานนามอย่างกว้างขวางว่าเป็นอุบัติเหตุครั้งเลวร้ายที่สุดในประวัติศาสตร์พลังงานนิวเคลียร์ ผลคือเครื่องปฏิกรณ์ที่ 4 ถูกทำลายลงสิ้นเชิง และนับแต่นั้นได้ถูกปิดผนึกในโลงหินและคอนกรีตเพื่อป้องกันการรั่วไหลของกัมมันตรังสีเพิ่มเติม พื้นที่ขนาดใหญ่ในยุโรปได้รับผลกระทบจากอุบัติเหตุ เมฆรังสีแผ่ไปไกลถึงนอร์เวย์ในสแกนดิเนเวีย
# ซูเปอร์แมน (ภาพยนตร์)
ซูเปอร์แมน  เป็นภาพยนตร์แนวซูเปอร์ฮีโร ฉายเมื่อ ค.ศ. 1978 กำกับโดย ริชาร์ด ดอนเนอร์ เขียนบทโดย มาริโอ พูโซ, เดวิด นิวแมน, เลสลี นิวแมนและรอเบิร์ต เบนตัน จากเนื้อเรื่องโดยพูโซ สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องแรกใน ภาพยนตร์ชุด ซูเปอร์แมน ภาพยนตร์ประกอบด้วยนักแสดงนำจำนวนมาก ได้แก่ มาร์ลอน แบรนโด, จีน แฮกแมน, คริสโตเฟอร์ รีฟ, เจฟฟ์ อีสต์, มาร์กอต คิดเดอร์, เกลนน์ ฟอร์ด, ฟิลลิส แทกซ์เตอร์, แจกกี คูเปอร์, เทรเวอร์ ฮาเวิร์ด, มาร์ก แม็กคัวร์, เทอเรนซ์ สแตมพ์, วาเลอรี เปอร์ริน, เนด เบตตี, แจ็ก โอฮัลโลแรน, มาเรีย เชลและซาราห์ ดักลาส ภาพยนตร์เล่าเรื่องราวต้นกำเนิดของซูเปอร์แมน (รีฟ) ตั้งแต่ตอนที่เขายังเป็นทารก ชื่อว่า คาล-เอลแห่งคริปทอน, บุตรของจอร์-เอล (แบรนโด) และช่วงวัยเด็กของเขาในเมืองชนบทที่ชื่อว่า สมอลล์วิลล์ ต่อมาในวัยหนุ่มเขาปลอมตัวเป็นนักข่าว คลาร์ก เคนต์ ทำงานในเมืองเมทรอโปลิส โดยเขามีนิสัยที่อ่อนโยนและพัฒนาความสัมพันธ์โรแมนติกกับ โลอิส เลน (คิดเดอร์) ขณะเดียวกันเขาก็ต่อสู้กับ เล็กซ์ ลูเธอร์ (แฮกแมน) ผู้ชั่วร้าย

ในช่วงระหว่างการพัฒนา มีผู้กำกับหลายคนและผู้เขียนบทหลายคน (มาริโอ พูโซ, เดวิดกับเลสลี นิวแมนและรอเบิร์ต เบนตัน) มีส่วนเกี่ยวข้องกับโครงการนี้ ผู้กำกับ กาย แฮมิลตัน ได้รับการว่าจ้างให้กำกับภาพยนตร์ ก่อนที่ ริชาร์ด ดอนเนอร์ จะแทนที่เขาในเวลาต่อมา ทอม เมนกิววิกซ์ เข้ามาช่วยเขียนบทภาพยนตร์ใหม่ โดยเขามีชื่อในเครดิตเป็น "ที่ปรึกษาด้านความคิดสร้างสรรค์" การถ่ายทำภาพยนตร์นั้นมีการตัดสินใจให้ถ่ายทำพร้อมกันทั้ง ซูเปอร์แมน และ ซูเปอร์แมน 2 (1980) การถ่ายเริ่มต้นในเดือนมีนาคม ค.ศ. 1977 และสิ้นสุดในเดือนตุลาคม ค.ศ. 1978 ความตึงเครียดเกิดขึ้นระหว่างดอนเนอร์และเหล่าผู้อำนวยการสร้าง ทำให้มีการตัดสินใจให้ยุติการถ่ายทำภาคต่อ ซึ่งได้ถ่ายทำเสร็จไปแล้วร้อยละ 75 และส่วนภาพยนตร์เรื่องแรกถ่ายทำเสร็จสมบูรณ์

ซูเปอร์แมน เป็นภาพยนตร์ที่แพงที่สุดในขณะนั้น ด้วยทุนสร้าง 55 ล้านดอลลาร์สหรัฐ ภาพยนตร์ฉายในเดือนธันวาคม ค.ศ. 1978 ประสบความสำเร็จทั้งในด้านการเงินและคำวิจารณ์ ภาพยนตร์ทำเงินในบ็อกซ์ออฟฟิศ 300 ล้านดอลลาร์สหรัฐ ทั่วโลก กลายเป็นภาพยนตร์ที่ทำเงินสูงสุดอันดับที่สองของปี ภาพยนตร์ได้คำชมในเรื่องการแสดงของรีฟ, ดนตรีประกอบโดย จอห์น วิลเลียมส์Richard Donner, Tom Mankiewicz, DVD audio commentary, 2001, Warner Home Video และได้เสนอชื่อเข้าชิง รางวัลออสการ์ สามสาขา ได้แก่ ลำดับภาพยอดเยี่ยม, เพลงยอดเยี่ยม (ดนตรีประกอบดั้งเดิม) และ เสียงยอดเยี่ยม และยังได้รับ รางวัลความสำเร็จเกียรติยศ สำหรับ เทคนิคพิเศษยอดเยี่ยม"Superman (1978) – Awards and Nominations", AwardsDatabase.oscars.org, Retrieved November 30, 2015 การใช้เทคนิคพิเศษแบบใหม่และการเล่าเรื่องแบบนิยายวิทยาศาสตร์/แฟนตาซี ทำให้มรดกของภาพยนตร์เรื่องนี้แสดงให้เห็นถึงความนิยมในกระแสหลักของแฟรนไชส์ภาพยนตร์ซูเปอร์ฮีโรของฮอลลีวูด ซูเปอร์แมน ถูกเลือกให้เก็บรักษาโดย หอทะเบียนภาพยนตร์แห่งชาติของหอสมุดรัฐสภา ในปี ค.ศ. 2017
# บัลติมอรา
บัลติมอรา  เป็นกลุ่มดนตรีแดนซ์สัญชาติอิตาลีที่อยู่ในช่วงระหว่างปี 1984 ถึง 1987 พวกเขาเป็นที่รู้จักกันดีมากที่สุดจากซิงเกิล "ทาร์ซานบอย" ในปี 1985 เป็นเพลงฮิตในสหราชอาณาจักรและสหรัฐอเมริกา ในประเทศอื่น ๆ ในยุโรป รวมทั้งประเทศอิตาลี
# ร็อกกี จอห์นสัน
ร็อกกี จอห์นสัน (Rocky Johnson;  -) เป็นอดีตนักมวยปล้ำอาชีพชาวแคนาดา ของสมาคมเวิลด์เรสต์ลิงเฟเดเรชั่น(WWF) อดีตแชมป์โลกแท็กทีมคู่กับโทนี แอตลาส เป็นพ่อของดเวย์น จอห์นสัน หรือ เดอะ ร็อกFoley, Mick. Have A Nice Day: A Tale of Blood and Sweatsocks (p.36) และได้เข้าสู่หอเกียรติยศดับเบิลยูดับเบิลยูอี ประจำปี 2008http://www.wwe.com/superstars/halloffame/inductees/rockyjohnson/bio/

แชมป์และรางวัล
Championship Wrestling from Florida
NWA Brass Knuckles Championship (Florida version) (1 time)
NWA Florida Heavyweight Championship (2 times)
NWA Florida Tag Team Championship (1 time) – with Pedro Morales
NWA Florida Television Championship (1 time)

Continental Wrestling Association
AWA Southern Tag Team Championship (2 times) – with Jimmy Valiant (1) and Soul Train Jones (1)
Georgia Championship Wrestling
NWA Georgia Heavyweight Championship (1 time)
NWA Georgia Tag Team Championship (1 time) – with Jerry Brisco
NWA Macon Tag Team Championship (1 time) – with Danny Little Bear

Mid-Atlantic Championship Wrestling
NWA Mid-Atlantic Television Championship (2 times)

NWA All-Star Wrestling
NWA Canadian Tag Team Championship (Vancouver version) (1 time) – with Don Leo Jonathan

NWA Big Time Wrestling
NWA Brass Knuckles Championship (Texas version) (1 time)
NWA Texas Heavyweight Championship (2 times)
NWA Texas Tag Team Championship (1 time) – with Jose Lothario

NWA Detroit
NWA World Tag Team Championship (Detroit version) (1 time) – with Ben Justice

NWA Hollywood Wrestling
NWA Americas Heavyweight Championship (1 time)
NWA Americas Tag Team Championship (1 time) – with Earl Maynard
NWA Beat the Champ Television Championship (2 times)

NWA Mid-America / Continental Wrestling Association
CWA/AWA International Tag Team Championship (1 time) – with Bill Dundee
NWA Southern Heavyweight Championship (Memphis version) (1 time)

NWA San Francisco
NWA United States Heavyweight Championship (San Francisco version) (1 time)
NWA World Tag Team Championship (San Francisco version) (4 times) – with Pat Patterson (3) and Pepper Gomez (1)

NWA Polynesian Wrestling
NWA Polynesian Pacific Tag Team Championship (2 time) - with  Ricky Johnsonhttp://www.wrestling-titles.com/us/hi/poly/poly-t.html

Pacific Northwest Wrestling
NWA Pacific Northwest Heavyweight Championship (1 time)
NWA Pacific Northwest Tag Team Championship (2 times) – with Brett Sawyer (1) and Iceman Parsons (1)

Pro Wrestling Illustrated
PWI ranked him #211 of the 500 best singles wrestlers during the "PWI Years" in 2003

St. Louis Wrestling Hall of Fame
(Class of 2008)

World Wrestling Federation / World Wrestling Entertainment
WWF Tag Team Championship (1 time) – with Tony Atlas
WWE Hall of Fame (Class of 2008)
# บิชอป (ตัวละคร)
ลูคัส บิชอป  ตำรวจในแผนกคดีฆาตกรรม ผู้ที่เกิดในช่วง 70 ปี หลังยุคของเหล่า X-Men เติบโตมาโดยมีเหล่า X-Men เป็นต้นแบบ และหวังที่จะเห็นการอยู่ร่วมกันระหว่างมนุษย์และมิวแทนท์อย่างสงบสุข  แต่ความเป็นจริงที่เขาเจอ ความขัดแย้งไม่มีทีท่าว่าจะสิ้นสุด

 ประวัติ 
บิชอปใช้ชีวิตอยู่ท่ามกลางสงครามระหว่างสองเผ่าพันธ์ ช่วงวัยรุ่นเขาค้นพบว่า เขาสามารถใช้พลังที่เขามี ช่วยหยุดความขัดแย้งนี้ได้ คือการเข้าร่วม Xavier’s Security Enforcer กองกำลังรักษาความปลอดภัยที่ถูกจัดตั้งขึ้นโดยศาสตราจารย์ เอ็กซ์ เขาไต่เต้า จนได้เป็นตำรวจแผนกคดีฆาตกรรมของ XSE โดยมีหน้าที่ตรวจการเมืองที่โดนผลกระทบจากสงคราม ที่ปกคลุมด้วยกัมตภาพรังสี จนยากที่คนทั่วไปจะอาศัยอยู่ได้

ในระหว่างการไล่ล่า Trevor Fritzroy อาชญากรกลายพันธ์ที่มีความสามารถในการเปิดประตูเวลา บิชอป และสมาชิก XSE หลุดเข้าไปในประตูเวลา และพบว่าพวกเขาถูกส่งกลับมายังยุคสมัยของเหล่า X-Men และระหว่างการต่อสู่กับ ฟริทซอย สมาชิกในทีมของเขาถูกสังหาร และตัวเขาเองบาดเจ็บสาหัส แต่โชคยังเข้าข้างเค้า เขาได้พบกับเหล่า X-Men ฮีโร่ของเขา และช่วยชีวิตเขาไว้ และหลังจากหายดี เซเวียร์ก็ชวนเขาเข้าร่วม X-Men และเขาก็ยินดีเข้าร่วมด้วยความเต็มใจ 

 พลังพิเศษ 
บิชอปมีพลังในการดูดซับพลังงานมาใช้กับตัวเองและปล่อยลำแสง นอกจากนั้นเขายังเชี่ยวชาญการใช้อาวุธสงครามอีกด้วย
# เกสตาโพ
เกสตาโพ  หรือชื่ออย่างเป็นทางการคือ เกไฮเมอชตาทส์โพลิไซ (Geheime Staatspolizei) แปลว่า ตำรวจลับแห่งชาติ เป็นตำรวจลับอย่างเป็นทางการของนาซีเยอรมนีและในยุโรปที่ถูกเยอรมนียึดครอง 

เกสตาโพถูกก่อตั้งขึ้นโดยแฮร์มัน เกอริง ในปี 1933 โดยทำการประสมประสานหน่วยงานตำรวจทางการเมืองต่าง ๆ ของปรัสเซียเข้าด้วยกันเป็นหนึ่งองค์กร เมื่อวันที่ 20 เมษายน 1934 การควบคุมดูแลของเกสตาโพถูกส่งต่อไปยังหัวหน้าหน่วยชุทซ์ชตัฟเฟิล (เอ็สเอ็ส) ไฮน์ริช ฮิมเลอร์ ซึ่งได้รับการแต่งตั้งเป็นอธิบดีตำรวจเยอรมันโดยฮิตเลอร์ใน 1936 แทนที่จะเป็นหน่วยงานของรัฐปรัสเซียโดยเฉพาะ 

เกสตาโพกลายเป็นหน่วยงานระดับชาติแห่งหนึ่งซึ่งเป็นลูกสังกัดของตำรวจความมั่นคง (หรือซีโพ) แต่หลังวันที่ 27 กันยายน  1939 เกสตาโพอยู่ภายใต้สังกัดศูนย์อำนวยการความมั่นคงไรช์ (RSHA) และถือว่าเป็นองค์กรพี่น้องของสำนักอำนวยความปลอกภัย (หรือเอ็สเด)

เกสตาโพได้กระทำการทารุณกรรมอย่างกว้างขวางในช่วงที่ดำรงอยู่ อำนาจของเกสตาโพถูกใช้ต่อเป้าหมายอันเป็นศัตรูทางการเมือง ผู้เห็นต่างทางอุดมการณ์(องค์กรนักบวชและศาสนา) พวกอาชญากร ประชากรชาวซินติและโรมา ผู้พิการ พวกรักร่วมเพศ และเหนือทุกข้อคือชาวยิว ผู้ที่ถูกเกสตาโพจับกุมมักถูกควบคุมตัวโดยไม่ผ่านกระบวนการยุติธรรมและนักโทษการเมืองทั่วทั้งเยอรมนี -และตั้งแต่ปั 1941 ทั่วทั้งดินแดนที่ถูกยึดครองภายใต้กฤษฏีกาค่ำคืนและสายหมอก (ที่เรียกว่านัคท์อุนท์เนเบิล) -เพียงแค่ทำให้หายตัวไปในขณะอยู่ในการควบคุมตัวของเกสตาโพ ตรงกันข้ามกับการรับรู้ของประชาชนส่วนใหญ่ ๆ แท้จริงแล้วเกสตาโพเป็นองค์กรที่ค่อนข้างเล็กและมีความสามารถในการเฝ้าระวังที่จำกัด อย่างไรก็ตาม เกสตาโพได้รับการพิสูจน์แล้วว่ามีประสิทธิภาพอย่างมาก เนื่องจากชาวเยอรมันทั่วไปเต็มใจที่จะรายงานถึงเรื่องเพื่อนร่วมชาติ ในช่วงสงครามโลกครั้งที่สอง เกสตาโพมีบทบาทที่สำคัญในฮอโลคอสต์ ภายหลังสงครามยุติลง เกสตาโพได้ถูกประกาศให้เป็นองค์กรอาชญากรรมโดยศาลทหารระหว่างประเทศ(IMT) และสมาชิกเกสตาโพระดับสูงหลายคนถูกตัดสินลงโทษด้วยการประหารชีวิต
# ตูอาโมตัส
ตูอาโมตัส หรือ กลุ่มเกาะตูอาโมตู  (, หรือชื่อทางการคือ Archipel des Tuamotu) เป็นกลุ่มเกาะในดินแดนเฟรนช์โปลินีเซีย อยู่ในมหาสมุทรแปซิฟิกตอนใต้ ส่วนใหญ่เป็นเกาะปะการังวงแหวน มีเกาะเล็ก ๆ รวมกันประมาณ 80 เกาะ เป็นแนวเกาะปะการังวงแหวนที่ใหญ่ที่สุดในโลก ครอบคลุมพื้นที่ขนาดราวยุโรปตะวันตก

เปโดร เฟร์นันเดส เด เกย์รอส นักเดินเรือชาวโปรตุเกสเดินเรือให้แก่กษัตริย์สเปนมาพบบางส่วนของกลุ่มเกาะนี้ใน ค.ศ. 1606 ต่อมาใน ค.ศ. 1844 ฝรั่งเศสเข้าครอบครอง และผนวกเป็นของฝรั่งเศสหลัง ค.ศ. 1880 ตั้งแต่ตอนกลางทศวรรษ 1960 ฝรั่งเศสใช้เป็นสถานที่ทดลองระเบิดนิวเคลียร์
# คามางายะ
คามางายะ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 21.08 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 109,715 คน

 ภูมิศาสตร์ 
คามางายะตั้งอยู่ทางทิศตะวันตกเฉียงเหนือของจังหวัดชิบะ

 เทศบาลข้างเคียง 
 จังหวัดชิบะ
 นครคาชิวะ
 นครชิโรอิ
 นครมัตสึโดะ
 นครอิจิกาวะ
 นครฟูนาบาชิ

 แหล่งข้อมูลอื่น 

 เว็บไซต์ทางการ

คามางายะ
# ลาปู-ลาปู
ลาปู-ลาปู หรือคาลิ ปูลาโค (ค.ศ. 1491-1542) เป็นผู้ปกครองเกาะมัคตาน ปัจจุบันอยู่ในวินยายัส ประเทศฟิลิปปินส์ ผู้เป็นที่รู้จักกันว่า เป็นชนพื้นเมืองคนแรกของกลุ่มเกาะที่ได้ต้านทานการล่าอาณานิคมของสเปน ปัจจุบัน เขาได้รับการยกย่องย้อนหลังว่าเป็นวีรบุรุษคนแรกของฟิลิปปินส์

เช้าวันที่ 27 เมษายน ค.ศ. 1521 ลาปู-ลาปูนำนักรบมัคตาน 1,500 คน เข้าสู้รบกับนักสำรวจและกองกิสตาดอร์ชาวโปรตุเกส เฟอร์ดินานด์ มาเจลลัน ผู้นำทหารสเปนติดอาวุธปืนสี่สิบเก้านาย ซึ่งภายหลังเป็นที่รู้จักกันในชื่อ ยุทธการมัคตาน ระหว่างยุทธการนี้ มาเจลลันและคนของเขาอีกหลายคนเสียชีวิต
# เครื่องจักร
เครื่องจักร, เครื่องกล หรือ เครื่องจักรกล (หรืออาจเรียกเพียง เครื่อง) หมายถึงเครื่องมือชนิดหนึ่งที่ประกอบขึ้นจากส่วนหนึ่งหรือส่วนต่าง ๆ หลายส่วน ซึ่งถูกสร้างขึ้นมาเพื่อทำให้บรรลุจุดมุ่งหมายเฉพาะเจาะจงอย่างหนึ่ง เครื่องจักรเป็นอุปกรณ์ที่มีพลังขับเคลื่อน ซึ่งมักจะเป็นพลังงานเชิงกล เคมี ความร้อน หรือไฟฟ้า เป็นต้น และบ่อยครั้งก็ถูกทำให้เป็นเครื่องยนต์ ในประวัติศาสตร์ อุปกรณ์จะเรียกว่าเป็นเครื่องจักรได้ก็ต่อเมื่อมีส่วนที่ขยับเคลื่อนที่ได้ อย่างไรก็ตามในปัจจุบัน เทคโนโลยีอิเล็กทรอนิกส์นำไปสู่การพัฒนาอุปกรณ์ที่ไม่จำเป็นต้องมีส่วนที่ขยับเคลื่อนที่ได้ แต่ก็ยังถือว่าเป็นเครื่องจักรอยู่ The American Heritage Dictionary, Second College Edition. Houghton Mifflin Co., 1985.

เครื่องกลอย่างง่าย เป็นอุปกรณ์ที่แปลงทิศทางหรือขนาดของแรงได้โดยง่าย เช่น รอก คาน พื้นเอียง ในขณะที่เครื่องจักรที่ซับซ้อนยิ่งขึ้นก็มีมากมายเช่น วิทยุ โทรทัศน์ ยานพาหนะ ระบบอิเล็กทรอนิกส์ คอมพิวเตอร์ เครื่องจักรโมเลกุล เป็นอาทิ
# อินไซ
อินไซ  เป็นนครที่ตั้งอยู่ทางตอนเหนือของจังหวัดชิบะ ประเทศญี่ปุ่น มีขนาดพื้นที่ทั้งสิ้น 123.79 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 107,463 คน
# จีน ออคเคอร์ลันด์
ยูจีน อาร์เธอร์ ออคเคอร์ลันด์ (Eugene Arthur Okerlund) หรือที่รู้จักกันดีในนาม จีน ออคเคอร์ลันด์ (Gene Okerlund)https://www.mylife.com/eugene-okerlund/geneokerlund เป็นผู้ประกาศและผู้สัมภาษณ์นักมวยปล้ำอาชีพชาวอเมริกันของWWEและWCW ได้รับการบรรจุเข้าสู่หอเกียรติยศดับเบิลยูดับเบิลยูอีประจำปี 2006 อัญเชิญโดยฮัลค์ โฮแกน

 รางวัล 
New England Wrestling
Hall of Fame (2015)
Professional Wrestling Hall of Fame
Class of 2016
World Wrestling Federation/Entertainment
WWE Hall of Fame (Class of 2006)
Slammy Award (2 times)
Best Commentator (1986)
Best Head (1987) with Bam Bam Bigelow
Wrestling Observer Newsletter
Most Disgusting Promotional Tactic (1995) 900 hotline advertisements promo
Wrestling Observer Newsletter Hall of Fame (Class of 2016)
# เมืองร้าง
เมืองร้าง เป็นหมู่บ้าน เมืองหรือนครที่ถูกทิ้งร้าง ซึ่งเป็นเพราะกิจกรรมทางเศรษฐกิจที่สนับสนุนสถานที่แห่งนั้นล้มเหลว หรือเนื่องจากภัยพิบัติทั้งที่ธรรมชาติและมนุษย์เป็นสาเหตุ เช่น น้ำท่วม ปฏิบัติการรัฐบาล สภาพไร้กฎหมายควบคุมไม่ได้ สงครามหรือภัยพิบัตินิวเคลียร์ และโรคระบาด คำนี้บางครั้งใช้หมายถึงนคร เมืองหรือย่านที่ยังมีประชากรอยู่ แต่น้อยกว่าในอดีตมาก

เมืองร้างบางแห่งกลายเป็นสถานที่ท่องเที่ยว เช่น ปรือปิยัจ (, Pripyat) ประเทศยูเครน ที่ได้รับผลกระทบจากภัยพิบัติเชียร์โนบีล เมื่อเดือนเมษายน ค.ศ. 1986 บางแห่งได้รับความนิยมเพราะรักษาสถาปัตยกรรมเฉพาะของสมัยหนึ่งไว้ การท่องเที่ยว การเขียนถึง และการถ่ายภาพเมืองร้างเป็นอุตสาหกรรมขนาดย่อม

เมื่อครั้งแผ่นดินไหวและคลื่นสึนามิในโทโฮกุ พ.ศ. 2554 ที่ประเทศญี่ปุ่น ทำให้เมืองโทมิโอกะในจังหวัดฟูกูชิมะ กลายเป็นเมืองร้างเนื่องจากอยู่ในรัศมีของโรงไฟฟ้าพลังงานนิวเคลียร์ มีผู้ที่ได้รับอนุญาตให้กลับมาพำนักในเมืองนี้ได้เพียงคนเดียวชื่อ นาโอโตะ มัตสึมูระกับสุนัขที่เขาเลี้ยงหนึ่งตัว
# รอน ซิมมอนส์
โรเนล "รอน" ซิมมอนส์ (Ronald "Ron" Simmons) หรือที่รู้จักกันดีในชื่อบนสังเวียนมวยปล้ำว่า รอน ซิมมอนส์ (Ron Simmons) เกิดวันที่ 15 พฤษภาคม ค.ศ. 1958 เป็นอดีตนักมวยปล้ำอาชีพและนักอเมริกันฟุตบอลชาวอเมริกันของสมาคมWWEและWCW ปัจจุบันได้รับการบรรจุเข้าสู่หอเกียรติยศดับเบิลยูดับเบิลยูอีประจำปี 2012 เป็นอดีตแชมป์โลก WCW 1 สมัยและเป็นแชมป์โลกผิวสีคนแรกhttp://www.wwe.com/inside/titlehistory/wcwchampionship/

ผลงานความสำเร็จ
 Championship Wrestling from Florida
 NWA Florida Heavyweight Championship (1 time)
 Memphis Championship Wrestling
 MCW Southern Tag Team Championship (1 time) – with BradshawWestcott, Brian. 
 Ohio Valley Wrestling
 OVW Southern Tag Team Championship (1 time) – with Bradshaw
Pro Wrestling Illustrated
PWI Most Inspirational Wrestler of the Year (1992)
Ranked #20 of the top 500 singles wrestlers in the PWI 500 in 1992
Ranked #108 of the top 500 singles wrestlers of the "PWI Years" in 2003
Ranked #91 of the top 100 tag teams of the "PWI Years" with Butch Reed in 2003
 World Championship Wrestling
 WCW World Heavyweight Championship (1 time)
 WCW World Tag Team Championship (1 time) – with Butch Reed
 WCW United States Tag Team Championship (1 time) – with Big Josh
 World Wrestling Federation/WWE
 WWF Tag Team Championship (3 times) – with Bradshaw
 WWE Hall of Fame (Class of 2012)
# คาลาไมน์
คาลาไมน์ หรือ แคลาไมน์  เป็นสารผสมซิงก์ออกไซด์ (ZnO) กับเฟอร์ริกออกไซด์ (Fe2O3) ราว 0.5% มีลักษณะเป็นสีชมพู เป็นส่วนประกอบสำคัญในโลชันคาลาไมน์ และใช้เป็นยาแก้คัน (เป็นผลมาจากฟีนอลในสูตร) เพื่อรักษาอาการคันอ่อน ๆ เช่น ไหม้แดด ผื่นแดง การสัมผัสไอวี่พิษ อีสุกอีใส และแมลงกัดต่อยMedlinePlus Medical Encyclopedia: Poison ivy - oak - sumac rashMedlinePlus Medical Encyclopedia: Hives นอกจากนี้ ยังใช้เป็นยาแก้คันอ่อน ๆ เพื่อป้องกันการติดเชื้อซึ่งสามารถเกิดได้จากการเกาบริเวณที่คัน และเป็นยาสมานเพื่อทำให้การซึมเยิ้มแห้ง (dry weeping) หรือการซึมเยิ้มตุ่มพอง (blister) และฝีสิว (acne abscess)Soothing Remedies for Poison Ivy and Poison Oak
# การศึกษาในประเทศลาว
thumb|มหาวิทยาลัยสุภานุวงศ์ ในนครหลวงพระบาง
thumb|นักเรียนในเขตชนบทในประเทศลาว เมื่อ พ.ศ. 2550
การศึกษาในประเทศลาวนั้นจัดระบบการศึกษาเริ่มตั้งแต่ระดับอนุบาลและก่อนวัยเรียน โดยโรงเรียนในประเทศลาวมีทั้งโรงเรียนของรัฐบาลและเอกชน เปิดรับนักเรียนเมื่ออายุ 3 ถึง 6 ปี ใช้เวลาเรียน 3 ปี มีระดับชั้นอนุบาล 1 ถึง ระดับชั้นอนุบาล 3 เมื่อจบจากระดับชั้นอนุบาลก็เลื่อนชั้นไปเรียนระดับชั้นประถมศึกษาต่อไป อัตราการรู้หนังสือในประเทศลาวสำหรับผู้ใหญ่ (อายุตั้งแต่ 15 ปีขึ้นไป) ล่าสุดในปี 2022 อยู่ที่ประมาณ 84.7% ข้อมูลนี้เป็นส่วนวัดตัวบ่งชี้ทางสังคมของลาวครั้งที่ 3 (LSIS-III) ซึ่งได้ระบุว่าอัตราการรู้หนังสือในกลุ่มคนหนุ่มสาว (อายุ 15-24 ปี) สูงขึ้น โดยผู้หญิงมีอัตรารู้หนังสือ 82.1% และผู้ชาย 86.3%
 การแบ่งระดับการศึกษา 
 ประถมศึกษา ระดับประถมศึกษาในประเทศลาวใช้เวลาเรียน 5 ปี เด็กจะเริ่มเข้าเรียนเมื่ออายุ 6 ปี การศึกษาในระดับนี้คือเป็นการศึกษาภาคบังคับ
 มัธยมศึกษาตอนต้น ใช้เวลาในการศึกษา 4 ปี และในอนาคตจะให้เด็กได้เรียนภาษาอังกฤษเพิ่มมากขึ้น
 มัธยมศึกษาตอนปลาย ใช้เวลาในการศึกษา 3 ปี
 อุดมศึกษา รวมถึงการศึกษาด้านเทคนิค สถาบันการศึกษาชั้นสูงหรือมหาวิทยาลัย ซึ่งอยู่ในความดูแลและรับผิดชอบของกรมอาชีวศึกษาและมหาวิทยาลัย กระทรวงศึกษาธิการ ยกเว้นการศึกษาเฉพาะทางซึ่งอยู่ในความดูแลของกระทรวงอื่น โดยเมื่อเด็กจบการศึกษาในระดับประถมและมัธยมศึกษาแล้ว จะมีการคัดเลือกนักเรียนเพื่อเสนอกระทรวงศึกษาธิการให้เด็กได้เข้าศึกษาต่อในระดับที่สูงขึ้น
 สายอาชีพ (ชั้นสูง - ปริญญาตรี ในพาสาลาว) ใช้เวลาศึกษา 3 - 6 ปี ในวิทยาลัยเทคนิคต่างๆ เช่น ทางด้านไฟฟ้า ก่อสร้าง บัญชี ป่าไม้ เป็นต้น

 มหาวิทยาลัยและสถาบันการศึกษาที่สำคัญ 
 มหาวิทยาลัยแพทย์ศาสตร์ (เวียงจันทน์) ใช้เวลาศึกษา 6 ปี ขึ้นกับกระทรวงสาธารณสุข
 มหาวิทยาลัยแห่งชาติ (ดงโดก) ใช้เวลาศึกษา 4 ปี
 สถาบันสรรพวิชา (National Polytechnic Institute) ใช้เวลาศึกษา 6 ปี

การศึกษาในประเทศลาว
# หอยเต้าปูนลายแผนที่
หอยเต้าปูนลายแผนที่ หรือ หอยบุหรี่  เป็นหอยเปลือกเดี่ยวชนิดหนึ่ง ในวงศ์หอยเต้าปูน (Conidae)

หอยเต้าปูนลายแผนที่ มีเปลือกรูปร่างคล้ายกรวย ปลายวนคล้ายเจดีย์ค่อนข้างแหลม มีสีสันสวยงาม  มีขนาดยาวประมาณ 10-15 เซนติเมตร ในเวลากลางวันจะซ่อนตัวอยู่ใต้ทรายในแนวโขดหินหรือแนวปะการัง โดยยื่นงวงออกมาดักจับอาหาร และยื่นซิฟอนเพื่อให้น้ำผ่านเข้าออก

หากินในเวลากลางคืน โดยกินปลาและสัตว์น้ำขนาดเล็กด้วยกันเป็นอาหาร เช่น ดาวทะเล, ไส้เดือนทะเล หรือแม้แต่หอยเต้าปูนด้วยกันเอง ด้วยการใช้พิษล่าเหยื่อ  โดยมีถุงน้ำพิษ ซึ่งมีท่อน้ำพิษเปิดออกอยู่ส่วนใกล้บริเวณปาก หอยเต้าปูนลายแผนที่ถือเป็นหอยเต้าปูนที่มีพิษร้ายแรงที่สุด โดยการปล่อยเข็มพิษจะเป็นไปอย่างเชื่องช้า เนื่องจากต้องใช้งวงยึดผิวหนังของเหยื่อก่อน เสร็จแล้วกล้ามเนื้อบริเวณคอหอย และส่วนปากบริเวณงวงพร้อมปล่อยเข็มพิษดันออกมาสู่เหยื่อ ซึ่งเข็มพิษนั้นจะมีน้ำพิษติดมาด้วย ทำให้ได้รับความเจ็บปวด โดยสามารถถึงกับฆ่าสิ่งมีชีวิตขนาดใหญ่กว่าอย่างมนุษย์ได้ด้วย โดยเข็มพิษนั้นสามารถทะลุชุดหรือถุงมือประดาน้ำได้ ก่อให้เกิดความเจ็บปวด ชา บวม และกล้ามเนื้อเป็นอัมพาต สายตาพร่ามัว ระบบหายใจล้มเหลว ซึ่งในปัจจุบันยังไม่มียาขนานใดที่จะเยียวยาหรือรักษาพิษนี้ได้หอยเต้าปูนลายแผนที่

หอยเต้าปูนลายแผนที่กระจายพันธุ์ในวงที่กว้าง ตั้งแต่ ทะเลแดง, อินโด-แปซิฟิก, ฮาวาย, มาดากัสการ์, มอริเตเนีย, โมซัมบิก

รูปภาพ
# ภรรยา
ภรรยา หมายถึง คู่สมรสฝ่ายหญิง สิทธิและพันธะของภรรยาต่อคู่สมรสของเธอและคนอื่น และสถานะของเธอในชุมชนและตามกฎหมายแตกต่างกันไปตามวัฒนธรรมและยุคสมัย ในอดีต บางประเทศ ชายมีภรรยาได้ไม่จำกัดเพราะไม่มีกฎหมายบังคับ ในศาสนาคริสต์ ชายสามารถมีภรรยาได้หนึ่งคน ในศาสนาอิสลาม ชายสามารถมีภรรยาได้มากถึงสี่คน
# ไทเกอร์ ต.บัวมาศ
ไทเกอร์ ต.บัวมาศ มีชื่อจริงว่า นายคำรณ กล้าไพศาล หรือ นายอับดุลเลาะห์ มะสะเระ เกิดเมื่อวันที่ 25 ตุลาคม  พ.ศ. 2528 ที่จังหวัดสงขลา เป็นชาวไทยมุสลิม เป็นนักมวยสากลอาชีพชาวไทยรุ่นแบนตัมเวทและซูเปอร์แบนตัมเวท

 เกียรติประวัติ 
 แชมป์คอนทิเนนตัล WBC เอเชียรุ่นซูเปอร์แบนตัมเวท (2554)
 ชิง, 30 พฤษภาคม พ.ศ. 2554 ชนะทีเคโอยก 3 ยูดี อารีม่า (อินโดนีเซีย) ที่ อ.ขุนตาล จังหวัดเชียงราย
 ป้องกันแชมป์ครั้งที่ 1, 18 พฤศจิกายน พ.ศ. 2554 ชนะน็อคยก 4 วิลเล็ม มาราฮีน่า (อินโดนีเซีย) ที่ อ.ทุ่งใหญ่ จ.นครศรีธรรมราช
 ป้องกันแชมป์ครั้งที่ 2, 24 เมษายน พ.ศ. 2555 ชนะน็อคยก 7  ฟาลาโซน่า ฟิดาล (อินโดนีเซีย) ที่ จังหวัดสมุทรสาคร
ป้องกันแชมป์ครั้งที่ 3, 21 สิงหาคม พ.ศ. 2555 ชนะน็อคยก 5 รอมมี่ วาสซ่าร์ (อินโดนีเซีย) ที่ จ.อุบลราชธานี
ป้องกันแชมป์ครั้งที่ 4, 26 ธันวาคม พ.ศ. 2555 ชนะคะแนน ไดบอย ซาจิโร่ (อินโดนีเซีย) ที่ วัดสมานรัตนาราม จ.ฉะเชิงเทรา
ป้องกันแชมป์ครั้งที่ 5, 29 พฤษภาคม พ.ศ. 2556 ชนะคะแนน ริชาร์ด การ์เซีย (ฟิลิปปินส์) ที่ เทศบาลเมืองกาฬสินธุ์ จังหวัดกาฬสินธุ์

แชมป์ WBO ORENTAL รุ่นแบนตัมเวท (2556-2557)
ชิง, 30 ตุลาคม 2556 ชนะน็อคยก 5 อัลวิน เบอิส (ฟิลิปปินส์) ที่ โรงเรียนวัดโสธรวราราม จ.ฉะเชิงเทรา
ป้องกันแชมป์ครั้งที่ 1, 3 มกราคม 2557 แพ้น็อคยก 5 (1.57 น.) อาลี ลัวเรล (ฟิลิปปินส์) ที่เวทีมวยชั่วคราวสวนปาล์มฟาร์มนก ต.บางตลาด อ.คลองเขื่อน จ.ฉะเชิงเทรา

ชื่ออื่น
ไทเกอร์ ศักดิ์สิทธิ์อัลลอย